laion/Wikipedia-Exotic huggingface dataset:
Moniatycze

Moniatycze on küla Poolas Lublini vojevoodkonnas Hrubieszówi maakonnas Hrubieszówi vallas. Moniatycze asub Hrubieszówist ligi 7 km põhjas, Ukraina piirist 9 km kaugusel. Moniatyczet on esmamainitud 1394. aastal. https://bdl.stat.gov.pl/api/v1/data/localities/by-unit/060611004042-0889427?var-id=1639616&format=jsonapi, vaadatud 4.10.2022. Informacje o Moniatycze Info-Polska
Anton van Berkel

Anton van Berkel (sündinud 14. septembril 1972) on Hollandi kabetaja. 2.–3. septembril 2006 antud simultaaniga ületas ta 1987. aastast Jannes van der Wali nimele kuulunud maailmarekordi simultaankabes (rahvusvahelises kabes). Ta mängis üheaegselt 249 vastasega ning simultaan kestis 19 tundi ja 27 minutit. Nendest partiidest võitis ta 173, viigistas 59 ning kaotas 17 partiid. Võiduprotsendiks teeb see 81,3 (rekordi püstitamiseks vajalik oli 80%-line tulemus).
Lionel Scaloni

Lionel Sebastián Scaloni (sündinud 16. mail 1978 Pujatos) on Argentina jalgpallitreener ja endine jalgpallur (kaitsja). Jalgpallurikarjääri jooksul mängis Scaloni Argentina klubides Newell's Old Boys (1995–1996) ja Estudiantes (1996–1997), Hispaania klubides Deportivo La Coruña (1998–2006), Racing Santander (2006–2007) ja Mallorca (2008–2009), Inglismaa klubis West Ham United (2006) ning Itaalia klubides Rooma Lazio (2007–2013) ja Atalanta (2013–2015). Deportivo La Coruñaga tuli ta hooajal 1999/00 Hispaania meistriks. Argentina jalgpallikoondises mängis Scaloni aastatel 2003–2006 kokku seitse korda. Ta kuulus Argentina koondisse 2006. aasta maailmameistrivõistlustel. Turniiril mängis ta ainsal korral kaheksandikfinaalis Mehhiko vastu. Pärast jalgpallurikarjääri lõppu on Scaloni töötanud treenerina. Aastatel 2016–2017 oli ta Hispaania klubi Sevilla abitreener, seejärel töötas Argentina koondise juures. Aastatel 2017–2018 oli ta koondise abitreener. Pärast Argentina koondise ebaõnnestunud 2018. aasta maailmameistrivõistlusi määrati Scaloni ja Pablo Aimar koondise peatreeneri kohusetäitjateks ning juba samal aastal sai Scaloni Argentina koondise peatreeneriks. 2021. aastal võitis tema juhendatud Argentina koondis Copa América. Deportivo La Liga: 1999–2000 Copa del Rey: 2001–02 Supercopa de España: 2002 West Ham FA Cup: teine koht 2005–06 Argentina Juunioride maailmameister: 1997 Argentina Copa América: 2021
Haus

Haus (ka Haus im Ennstal) on vald (Marktgemeinde) Austria keskosas Steiermargi liidumaal Liezeni ringkonnas. See on oluline asula Ennsi jõe ääres. Haus on tuntud suusakuurort. Seal on mitu korda peetud mäesuusatamise maailma karikasarja etappe ja 1982. aastal naiste maailmameistrivõistlusi. Kohapeal on 115 km suusaradu, mida teenindab 52 suusatõstukit. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Michaelerberg-Pruggern

Michaelerberg-Pruggern on vald (Gemeinde) Austrias Steiermargi liidumaal Liezeni ringkonnas. See loodi 1. jaanuaril 2015 osana Steiermargi vallareformist, kui ühendati endised Michaelerbergi ja Pruggerni vald. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mitterberg-Sankt Martin

Mitterberg-Sankt Martin on 2015. aastast vald (Gemeinde) Austrias Steiermargi liidumaal Liezeni ringkonnas. Vald asutati Steiermargi vallareformi osana 2014. aasta lõpus, kui ühendati endised vallad Mitterberg ja Sankt Martin am Grimming. Vald moodustab koos Michaelerberg-Pruggerni ja Gröbmingiga turismiagentuuri "Gröbminger Land", mille baas asub Gröbmingis. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Öblarn

Öblarn on vald (Marktgemeinde) Austrias Steiermargi liidumaal Liezeni ringkonnas. See on väike mägiküla Ida-Alpides. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Moroczyn

Moroczyn on küla Poolas Lublini vojevoodkonnas Hrubieszówi maakonnas Hrubieszówi vallas. Moroczyn asub Hrubieszówist ligi 5 km kirdes, Ukraina piirist 3 km kaugusel. Küla on esmamainitud 1472. aastal. https://bdl.stat.gov.pl/api/v1/data/localities/by-unit/060611004042-0889456?var-id=1639616&format=jsonapi, vaadatud 4.10.2022. Moroczyn Zabytek.pl
James Corden

James Kimberley Corden (22. august 1978 London) on Suurbritannia laialt tuntud näitleja, koomik, laulja ja telesaatejuht. Elizabeth II määras talle 2015. aastal Briti impeeriumi ordu ohvitseri tiitli teenete eest teatrikunstis, mille andis üle kuninglik printsess Anne. James Corden andmekogus IMDb (inglise)  James Corden – pildid, videod ja helifailid Wikimedia Commonsis
24. eritaktika eskaader

24. eritaktika eskaader (inglise keeles 24th Special Tactics Squadron) on Ameerika Ühendriikide erioperatsioonide üksus. Üksuse algusajaks peetakse 14. oktoobrit 1941, kui moodustati 24-s Air Corps Interceptor Control Squadron. Pärast seda vahetus mitmel korral üksuse nimetus. 31. märtsil 1992 sai üksuse nimetuseks 24. eritaktika eskaader. 2019. aasta seisuga olid üksuse koosseisus lahingukontrollijad (CCT), päästjad (PJ) ja ilmastikuluure spetsialistid. 24. eritaktika eskaadri liikmed õppusel 24th Special Tactics Squadron: USAF Tier 1 component to JSOC (27.07.2024) Leigh Neville. The Elite: The A-Z of modern special operations forces. 2019. Lk. 44.
Kalifeed

Kalifeed on kitsaste säärtega, põlvedest ülespoole laienevad püksid. Kuuluvad peamiselt sõjaväelaste vormirõivastusse. Pükste nimetus on saadud Prantsuse kindrali Gaston de Galliffet' (1830–1909) nime järgi, kes tutvustas neid ratsaväelastele. Hiljem võtsid sellised püksid kasutusele ka teised sõjaväed. "kalifeed". Eesti Entsüklopeedia. Sergei Ohljabinin (1996). "Из истории российского мундира". Владос.
Frentš

Frentš on sõjaväekuub, mis sai nimetuse Briti feldmarssali John Denton Frenchi järgi. Enne Esimest maailmasõda võttis Venemaa Keisririik oma ohvitseride teenistusrõivaste jaoks kasutusele mitu uut vormikuube. Enamasti sarnanesid need Prantsusmaa ja Ühendkuningriigi armeede uuemate mudelitega. See vaba ja praktiline rõivas sai nimetuse "frentš" ('prantsuse') Briti ekspeditsioonivägede kõrgeima ülema Prantsusmaal feldmarssal John Frenchi auks. "Словарь иностранных слов русского языка". dic.academic.ru. Originaali arhiivikoopia seisuga 5. veebruar 2011. Vaadatud 26. novembril 2022.{{netiviide}}: CS1 hooldus: robot: algse URL-i olek teadmata (link)
Stefankowice

Stefankowice on küla Poolas Lublini vojevoodkonnas Hrubieszówi maakonnas Hrubieszówi vallas. Stefankowice asub Hrubieszówist 11 km põhjas, Ukraina piirist ligi 10 km kaugusel. Küla on esmamainitud 1446. aastal.
Bryan Oviedo

Bryan Josué Oviedo Jiménez (sündinud 18. veebruaril 1990 San Josés) on Costa Rica jalgpallur, kes mängib vasakkaitsja või vasakpoolkaitsjana Major League Socceri (MLS) klubis Real Salt Lake ja Costa Rica jalgpallikoondises. Ta alustas klubikarjääri Costa Rica klubis Deportivo Saprissa. 2010. aasta alguses liitus ta Taani kõrgliigaklubiga København. Hooaja 2011/12 teises pooles oli ta laenule teises Taani kõrgliigaklubis, FC Nordsjællandis. 2012. aasta augustis sõlmis ta lepingu Inglismaa kõrgliigaklubiga Everton. Esimese värava Inglismaa kõrgliigas lõi Oviedo 30. novembril 2013 mängus Stoke City vastu. Neli päeva hiljem võitis Everton tema väravast Manchester Unitedi 1:0. See oli Evertoni esimene võit Old Traffordil pärast 21 aastat. Aastatel 2017–2019 mängis ta Inglismaa klubis Sunderland. Aastatel 2019–2022 mängis Oviedo taas Københavnis. 2022. aasta augustis sõlmis ta lepingu Real Salt Lake'iga. Costa Rica jalgpallikoondises debüteeris Oviedo 26. jaanuaril 2010 sõprusmängus Argentina vastu. Koondisekarjääri esimese värava lõi ta 9. veebruaril 2011 sõprusmängus Venezuela vastu. Ta on kuulunud Costa Rica koondisse 2018. ja 2022. aasta maailmameistrivõistlustel, 2011., 2017. ja 2019. aasta CONCACAF Gold Cup'il ning 2016. aasta Copa América Centenariol. København Taani kõrgliiga: 2009–10 Taani karikas: 2010–11, 2011–12 "Manchester United 0–1 Everton". Sky Sports News. 4. detsember 2013. Vaadatud 4. detsembril 2013. "Get to Know Bryan Oviedo | Real Salt Lake". https://www.national-football-teams.com/player/35752/Bryan_Oviedo.html (vaadatud 27.11.2022)
Szpikołosy

Szpikołosy on küla Poolas Lublini vojevoodkonnas Hrubieszówi maakonnas Hrubieszówi vallas. Szpikołosy asub Hrubieszówist ligikaudu 7 km põhjakirdes, Ukraina piirist 5,5 km kaugusel. https://bdl.stat.gov.pl/api/v1/data/localities/by-unit/060611004042-0889539?var-id=1639616&format=jsonapi, vaadatud 4.10.2022.
Ślipcze

Ślipcze on küla Poolas Lublini vojevoodkonnas Hrubieszówi maakonnas Hrubieszówi vallas. Ślipcze asub Hrubieszówist ligikaudu 10 km kagus, Ukraina piirist 2 km kaugusel. Küla on esmamainitud 1376. aastal. https://bdl.stat.gov.pl/api/v1/data/localities/by-unit/060611004042-0889580?var-id=1639616&format=jsonapi, vaadatud 4.10.2022. Przewodnik turystyczny po naszym powiecie lubiehrubie, 14. detsember 2011
Teptiuków

Teptiuków on küla Poolas Lublini vojevoodkonnas Hrubieszówi maakonnas Hrubieszówi vallas. Teptiuków asub Hrubieszówist ligikaudu 3 km idakirdes, Ukraina piirist 2 km kaugusel. https://bdl.stat.gov.pl/api/v1/data/localities/by-unit/060611004042-0889611?var-id=1639616&format=jsonapi, vaadatud 4.10.2022.
Andres Müürsepp

Andres Müürsepp (23. juuni 1953 Tartu – 5. juuni 2022) oli Eesti arst, tervishoiujuht ja ühiskonnategelane. Ta oli aastatel 1994–2022 AS Järvamaa Haigla peaarst ja juhatuse liige, olles pikima staažiga haigla juht Eestis. Ta kuulus Paide linnavolikogu seitsmesse koosseisu aastatel 1991–2021, olles pikima staažiga volikoguliikmeid Paides. Andres Müürsepp on pärit Võrumaalt Antslast. Tema isa Karl Müürsepp töötas kohalikus metsamajandis ja ema Ellen Müürsepp oli meditsiiniõde Antsla ambulatooriumis. Ta lõpetas Antsla Keskkooli 1971.a. ja Tartu Riikliku Ülikooli arstiteaduskonna 1980.a. Alates 01.08.1981.a. töötas ta Paide Rajooni Keskhaiglas kiirabiarstina ja üks aasta hiljem asus ta tööle Esna Jaoskonnahaigla juhatajana. Augustis 1985.a. alustas ta tööd Paide rajooni Keskhaiglas peaarsti asetäitjana ning ja alates 04.04.1994 töötas Andres Müürsepp AS Järvamaa Haigla peaarstina. Andres Müürsepp oli kõige pikema haiglajuhi staažiga peaarst Eestis. Lisaks haiglajuhtimisele töötas ta ka reumatoloogina ning viimastel aastatel töötervishoiuarstina. Ta on maetud Tartu Raadi kalmistule.[viide?] Andres Müürsepp oli Paide linnavolikogu esimese koosseisu liige aastatel 1991–1993 ning kuulus rahvaesindusse veel kuuel korral aastani 2021, olles sellega üks pikima staažiga volikogu liikmeid, kes oli paljude komisjonide liige ning nõukogude esimees ja ühel ametiajal ka volikogu aseesimees. Ta kuulus Eesti Reformierakonda 2001–2022. Andres Müürsepp oli aastaid Eesti Punase Risti Peavalitsuse liige.[viide?] Andres Müürsepal on tütar Piia Jõgi, kes on lastearst, ja kaks tütrepoega ning vend Meelis.[viide?] 2002 Eesti Punase Risti V klassi teenetemärk 2010 Järvamaa vapimärk 2013 Paide linna aukodanik[viide?] In memoriam Andres Müürsepp. Eesti Arst 2022; 101(8):460; In memoriam Andres Müürsepp. Järva Teataja 09.06.2022:10. Saadaval: https://view.publitas.com/postimees-grupp-as/jt-kuulutused-09-06-2022/page/2-3 (viimati vaadatud 27.11.2022); Antsla Gümnaasium. Vilistlased. Saadaval https://drive.google.com/file/d/1lj3NnAiw8IlB_EXJ9xWnKTRrLPXU2Qq0/view (viimati vaadatud 27.11.2022) TRÜ. 1980; 21(1231). Saadaval: https://dspace.ut.ee/handle/10062/55065 (viimati vaadatud 27.11.2022) In memoriam Andres Müürsepp. Järva Teataja 11.06.2022:15. Saadaval https://view.publitas.com/postimees-grupp-as/jt-kuulutused-11-06-2022/page/2-3 (viimati vaadatud 27.11.2022) In memoriam Andres Müürsepp. Järva Teataja 09.06.2022:10. Saadaval: https://view.publitas.com/postimees-grupp-as/jt-kuulutused-09-06-2022/page/2-3 (viimati vaadatud 27.11.2022) Registrite ja Infosüsteemide Keskus. E-äriregister. Saadaval: https://ariregister.rik.ee/est/political_party/members_search?person_name=andres+m%C3%BC%C3%BCrsepp
Azzedine Ounahi

Azzedine Ounahi (araabia keeles عز الدين أوناحي; sündinud 19. aprillil 2000 Casablancas) on Maroko jalgpallur, kes mängib poolkaitsjana Prantsusmaa kõrgliigaklubis Angers ja Maroko jalgpallikoondises. Aastatel 2010–2015 kuulus ta Maroko klubisse Raja CA ja 2015–2018 Mohammed VI jalgpalliakadeemiasse. Aastatel 2018–2020 kuulus Ounahi Prantsusmaa klubisse Strasbourg, kuid ta mängis vaid klubi reservmeeskonnas. 2020. aastal liitus ta Prantsusmaa tugevuselt kolmanda liiga klubiga Avranches. Hooajal 2020/21 lõi ta liigas 27 mänguga viis väravat. 2021. aasta juulis sõlmis ta nelja-aastase lepingu Angers'ga. Prantsusmaa kõrgliigas tegi ta debüüdi 15. augustil 2021 mängus Lyoni Olympique'i vastu ja lõi selles mängus kohe ka värava. 2018. aasta Vahemere mängude jalgpalliturniiril võitis Ounahi Maroko kuni 20-aastaste võistkonnaga pronksmedali. 2021. aasta detsembris valiti Ounahi 2022. aasta Aafrika rahvaste karikavõistlustel osalevasse Maroko koondisse. Maroko koondises tegi ta debüüdi turniiri esimeses mängus 10. jaanuaril 2022 Ghana vastu. Koondisekarjääri kaks esimest väravat lõi ta 29. märtsil 2022 MM-i valikmängus Kongo DV vastu. Maroko koondisse kuulub ta 2022. aasta maailmameistrivõistlustel. "Angers recrute Azzedine Ounahi". 14. juuli 2021. Vaadatud 15. augustil 2021. https://www.national-football-teams.com/player/85152/Azzedine_Ounahi.html (vaadatud 27.11.2022)
Loseri lavamaa

Loseri lavamaa on Totes Gebirge mäestiku osa Austrias Salzkammergutis. Altausseest pääseb sinna kõige hõlpsamini piki tasulist teed. See on looduskaitseala, mis on märkimisväärne oma koobaste ja puutumatu Alpide karsti ökosüsteemi poolest. Mägikitsede tõrjeks väljastatakse jahilubasid. Lavamaa keskosa on 1500–1600 m kõrgusel suhteliselt tasane, kergelt põhja ja itta tõusev ning hõlmab u 4 km². Kogu massiiv on ligikaudu 12 km². Piirkond langeb igast küljest järsult ja seda piirab kagu-suunaline rada 234 Wildenseehüttest alla Altaussee järveni, lõunas järv ise, seejärel edelas Blaa-Almi tee. Lääneserva tähistab Grüne Bichli org ja põhjapiiriks on Schönbergi seljandiku hari, siis üsna halvasti piiritletud liin tagasi Wildenseehütteni. Hiljuti on selle lõunapoolset külge (Loser) tugevalt suusatamiseks arendatud. Ligipääs piirkonda on selle lõunaservas suhteliselt lihtne tänu Loser Panoramastraße tasulisele teele. See ronib piki Loseri lõunanõlva, et jõuda 1600 m kõrgusele Augst See all asuvale suurele parkimisalale ja iseteenindusrestorani. Siit jõuavad head rajad nii Schwarzmooskogeli lõunanõlvadele kui ka põhja poole, kust avaneb vaade ulatuslikule teedeta kesklavamaale. Nii kesklavamaa kaugemad alad kui ka Schönbergi, Gries Kogeli ja Augst-Ecki seljandiku ümbrused on kauged – mis on suured teedeta ebatasased karrialad, kus veevarusid on vähe või üldse mitte, välja arvatud lumesulamine. Lavamaa on täis koopaid – kataloogitud on siiani üle 230 piirkonna koopa ja Austria koopakatastris on loetletud 1623. Mitu koopaklubi, sealhulgas Cambridge'i ülikooli koopaklubi ja ARGE Grabenstetten, avastavad ja uurivad lavamaa koopaid. Märkimisväärsed avastused on järgmised: Steinbrückenhöhle, Kaninchenhöhle, Stellerweghöhle, Schwarzmooskogeleishöhle ja Raucherkarhöhle (pikkuselt 19. koobas maailmas). Rothschildide perekonnale kuuluv Anthonis van Dycki maal oli Saksa okupatsiooni ajal kuni 1945. aastani Loseri lavamaa lähedal soolakaevandusse peidetud.
Totes Gebirge

Totes Gebirge on mäerühm Austrias, Põhja-Lubjakivialpide osa, paiknedes Salzkammerguti ja Ennstali Alpide vahel. Nimi Totes Gebirge tuleb saksakeelsetest sõnadest tot ("surm", viitab ilmselgele taimestiku puudumisele) ja Gebirge (mäestik). Piirkond on suur järskude külgedega karstiplatoo ja mitmed mäetipud on üle 2000 m. Kõrgeim punkt on Großer Priel (2515 m). Loseri lavamaa Lubjakivialpid
Oligopol

Oligopol (kreeka sõnadest oligos 'vähe' ja polein 'müüma') on majanduses püsiv turuseisund, kus mingit teenust või toodet pakuvad ainult mõned vähesed müüjad. Oligopoli puhul eksisteerib konkurents ainult piiratud määral, kuna vähestel turgu valdavatel müüjatel on lihtsam organiseeruda kartellideks ning enda tulu suurendada. Erinevalt monopolidest on oligopolid palju levinumad, paljusid majandusharusid loetakse vähemalt osaliselt oligopolideks, näiteks: lennundus ja energeetika.[viide?] "[VSL] Dictionary of Foreign words". Eesti Keele Instituut. Vaadatud 04.12.2022.
Loser (mägi)

Loser ([ˈloːzə]) on mägi Austrias Ausseerlandis, kõrgusel 1838 m üle merepinna. Mägi on Ausseerlandi silmapaistvaim maamärk. Kohalike seas on see oma kuju tõttu tuntud ka kui Ausseer Ohrwaschl (Aussee kõrv). Autoga on 9 km tasulist teed pidi võimalik peaaegu tippu jõuda. Loseri restorani ees kõrgusel 1600 m on suur parkla, kust saab alustada ekskursioone. Augstsee (1643 m / 250×100 m) asub restorani lähedal ja on atraktiivne sihtmärk matkamiseks, kuhu pääseb vaid väikese jalutuskäiguga. Sealt edasi pääseb tippu, möödudes looduslikust kaljuväravast Loser-Fenster (Loseri aken). Ausseerlandi üks olulisemaid suusakuurorte asub Loseril ja ulatub u 1000 m kõrgusele. Laskumisel möödutakse teisest gastronoomilisest asutusest, Loserhütte'st kõrgusel 1498 m. Alpide suurim päikeseelektrijaam asub Loseri lõunanõlval 1600 m kõrgusel. Puhas õhk, tavaliselt udu puudumine ja talvel päikesevalguse peegeldus lumelt loovad mägedes head tingimused päikesevalgusest elektri saamiseks. Loseri jaam ehitati aastatel 1988–1989 ja koosneb 598 päikesemoodulist, mille kogupindala on 263 m². Selle algne arhitekt Abdur-Rahman Rana kavandas mooduli 60-kraadise kaldenurga, mis võimaldab stabiilset elektrivarustust aasta läbit. Kolm generaatorit (USA-st, Jaapanist ja Saksamaalt) toodavad optimaalsetes tingimustes u 30 kilovatti, mis sisenevad elektrivõrku inverteri kaudu. Loseri mägi septembris Loseri päikeseelektrijaam Vaade Altausseele Loseri kiviaken
Marko Livaja

Marko Livaja (sündinud 26. augustil 1993 Splitis) on Horvaatia jalgpallur, kes mängib ründava poolkaitsja või ründajana Horvaatia kõrgliigaklubis Spliti Hajduk ja Horvaatia jalgpallikoondises. Aastatel 2008–2010 kuulus ta Spliti Hajduki noortevõistkonda. Seejärel liitus ta Itaalia suurklubiga Milano Internazionale. Hooaja 2010/11 teises pooles oli ta Internazionalest laenul Šveitsi klubis FC Lugano ja hooajal 2011/12 Itaalia kõrgliigaklubis AC Cesena. Internazionale põhimeeskonnas mängis Livaja hooaja 2012/13 esimeses pooles. UEFA Euroopa Liiga hooajal 2012/13 alagrupiturniiril lõi Livaja neli väravat. 2013. aasta jaanuaris liitus Livaja Itaalia kõrgliigaklubiga Atalanta. 24. veebruaril 2013 lõi ta mängus AS Roma vastu oma kaks esimest väravat Itaalia kõrgliigas. 2014. aasta mais sõlmis ta viieaastase lepingu Venemaa kõrgliigaklubiga Kaasani Rubin. Hooajal 2014/15 jäi tema arvele Rubini meeskonnas vaid üks värav karikavõistlustel. Hooajal 2015/16 oli Livaja laenul Itaalia kõrgliigaklubis Empoli. 2016. aasta juulis sõlmis ta nelja-aastase lepingu Hispaania kõrgliigaklubiga Las Palmas. Hispaania kõrgliigas lõi Livaja koha hooaja esimeses mängus Valencia vastu kaks väravat. Hooajal 2016/17 jäi tema arvele Hispaania kõrgliigas viis väravat. 10. jaanuaril 2017 lõi ta Hispaania karikavõistluste kuueteistkümnendikfinaalis kaks väravat Madridi Atlético vastu, kuid Las Palmas kaotas kokkuvõttes 3:4. Hooajal 2017/18 läks Livaja Las Palmasest laenule Kreeka kõrgliigaklubisse Ateena AEK. Seal mängis ta kokku kolm ja pool hooaega. Hooajal 2017/18 oli ta AEK-ga Kreeka meistriks. Sel hooajal lõi Livaja Kreeka kõrgliigas kaheksa väravat ja valiti liigahooaja sümboolsesse koosseisu. Hooajal 2019/20 lõi Livaja Kreeka kõrgliigas üheksa väravat ja andis kaheksa väravasöötu ning valiti liigahooaja parimaks mängijaks. Hooaja 2020/21 keskel liitus Livaja Spliti Hajdukiga. Hooajal 2021–22 lõi ta Horvaatia kõrgliigas 28 väravat. Ta oli liiga suurim väravakütt ja valiti liigahooaja parimaks mängijaks. Horvaatia jalgpallikoondises debüteeris Livaja 6. septembril 2018 sõprusmängus Portugali vastu. Koondisekarjääri esimese värava lõi ta 7. septembril 2021 MM-i valikmängus Sloveenia vastu. 2022. aasta maailmameistrivõistluste teises alagrupimängus lõi ta värava Kanada vastu. Ateena AEK Kreeka Super League: 2017–18 Spliti Hajduk Horvaatia karikas: 2021–22 https://www.national-football-teams.com/player/71718/Marko_Livaja.html (vaadatud 27.11.2022)
Kergprogrammeerimine

Kergprogrammeerimine (ingl. k. low code) tähendab spetsiaalsel IT-platvormil graafilise kasutajaliidese abil rakendustarkvara loomist. Tegemist on lihtsustatud programmeerimisega, mille saab küllaltki kergesti selgeks õppida ka informaatikakauge inimene. Kergprogrammeerimine võimaldab näiteks omavahel lihtsalt siduda andmebaase, nii et andmed hakkavad nende vahel liikuma automaatselt. Nii jääb ära andmete igasse andmebaasi eraldi sisestamise vaev. Kui muidu on selliste süsteemide loomine aeganõudev ja kallis, siis kergprogrammeerimise võimalusi kasutades saab lahenduse kokku panna ja tööle rakendada ka näiteks ettevõtte sekretär. Kergprogrammeerimise alaliik on nullprogrammeerimine (ingl. k. no code). Graafiline liides: Kergprogrammeerimine platvormid pakuvad visuaalset keskkonda, kus saab loomulikult tarkvara komponente loomiseks ja konfigureerimiseks. Vähem koodi: Kergprogrammeerimine meetodid vähendavad oluliselt vajadust kirjutada palju käsitsi koodi. Selle asemel saab arendaja kasutada loendamatuid eelnevalt loodud komponente ja mooduleid. Kiirus ja efektiivsus: Tarkvaraarendusprotsess muutub kiiremaks, kuna paljud ülesanded, näiteks andmebaasiühendused ja turvareeglid, on juba platvormil eelnevalt loodud. Kergprogrammeerimine platvormi kohandamine: Arendajad saavad madala koodiga platvormi kohandada vastavalt konkreetsetele projektivajadustele, lisades käsitsi kirjutatud koodi, kui see on vajalik. Kergprogrammeerimise arendusmeetod pakub mitmeid eeliseid, kuid sellega kaasnevad ka teatud puudused. Üks olulisemaid eeliseid on võime kiirendada tarkvaraarendusprotsessi ja vähendada kulusid, eriti lihtsamate projektide puhul. See muudab tarkvaraarenduse protsessi ligipääsetavamaks ka neile, kellel pole sügavat programmeerimisoskust, aidates kaasa laiemale arendajate ringile. Kergprogrammeerimine platvormide kasutamine võimaldab ettevõtetel kiiresti reageerida muutuvatele nõudmistele ja uutele äriprobleemidele ning suurendada tarkvara arenduse standardiseeritust ja kvaliteeti. Siiski tuleb arvestada ka puudustega. Kergprogrammeerimine meetod võib olla piiratud keerukamate ja kõrgema jõudlusega projektide jaoks ning oluliste kohanduste või keerukate integratsioonide korral võib olla vajalik käsitsi koodi kirjutamine, mis võib kaotada kergprogrammeerimine meetodi eeliseid. Seega on oluline hoolikalt kaaluda, millistel projektidel ja millistes olukordades kergprogrammeerimine arendusmeetodit kasutada. "The Rise of No/Low Code Software Development—No Experience Needed?". Research Gate. Vaadatud 1. novembril 2023. Richardson, Clay. "Vendor Landscape: The Fractured, Fertile Terrain Of Low-code Application Platforms" (PDF). Forrester Research. Originaali (PDF) arhiivikoopia seisuga 9. august 2017. Vaadatud 25. jaanuaril 2017. "Similarities And Differences Between Low Code And No Code". synodus.com. Vaadatud 1. novembril 2023. "The Good, Bad, And Ugly Of Low-Code?". Forbes. Vaadatud 1. novembril 2023.
Lahavere algkool

Lahavere algkool oli algkool Lahavere külas Pajusi vallas Viljandimaal. Kooli rajas 1864. aastal Pajusi mõisa omanik von Wahl, kes annetas kooli rajamiseks maatüki. Esialgu toimus õppetöö kehvas õlgkatusega suitsutares. Parem koolihoone valmis 1880. aastal. Selle taha rajas kooliõpetaja Ants Ruut botaanikaaia. Esimeseks kooliõpetajaks Lahavere algkoolis oli Andres Sepp, kes töötas seal 23 aastat. Temale järgnes Mihkel Melesk, kes õpetas 45 aastat. 1932–1935 oli kooli õpetaja Aleksander Lepik ning 1935–1938 Ants Ruut. 1938. aastast oli kooli õpetaja varem Tapiku algkoolis töötanud Linda Vahemaa. 1939. aastal õppis koolis 34 õpilast. "Lahavere haridusetempli 75-aasta juubel". Sakala. 1. november 1939. Vaadatud 27.11.2022.
90K

90K Tallinna kommertsbussiliin, mis ühendas Tallinna lennujaama ja reisisadamat. Liini teenindas Hansabuss. Liin avati 2011. ja suleti 2012. aastal.
Ozolkrogs

Ozolkrogs on küla (mazciems) Lätis Madona piirkonnas Bērzaune vallas. Ozolkrogs asub valla keskosas Adažiņa jõe kaldal. Sinna jääb Ozolkrogsi bussipeatus. Küla jääb osaliselt Vestiena maastikukaitsealale. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS